«Սա նախագիծ է, որով կբարձրանա աշակերտի եւ ծնողի պատասխանատվությունը կրթական գործընթացում: Դրանով հույս ունենք լուծել նաեւ կրթական գործընթացի թափանցիկության խնդիրը»,-ասաց նախարարը' նկատելով, որ նախագիծն ունի հստակ հակակոռուպցիոն բնույթ. միտված է բացառելու շինծու գնահատականների առկայությունը դպրոցում, տարեվերջի անարդար ամփոփումները, այն նաեւ կնվազեցնի ծնող-ուսուցիչ հնարավոր հանցավոր համաձայնությունը, թույլ կտա առցանց ռեժիմով տեղեկատվություն ստանալ երեխայի առաջադիմության մասին: Ծրագրի շահառուները ծնողները, աշակերտներն ու ուսուցիչներն են: Այն մեկնարկում է Երեւանում: Հաջորդ իսկ շաբաթվանից բոլոր դպրոցները, անկախ գերատեսչական պատկանելությունից, կստանան հանձնարարություն ՀՀ ԿԳ նախարարից' մուտքագրելու օրվա բոլոր գնահատականները թվայնացված մատյանում: Գնահատականների մուտքագրումը կատարելու են ուսուցիչներն իրենք: